Here is a page extracted from Wikipedia that may contain CSS, HTML, and a lot of unformatted text.

Title: عمارة ليبون
Content: عمارة ليبون من اشهر عمارات مدينة القاهرة. والعماره موجوده جنب جنينة الأسماك فى جزيرة الزمالك فى القاهرة و صممها المهندس المعمارى المصرى أنطوان سليم نحاس. اتبنت العماره فى بداية خمسينات القرن العشرين و ارتفاعها 14 دور على مساحة الف و خمسميت متر مربع و فيها أكتر من 100 شقه.

الخواجة تشارلز ليبون اللى اتسمت العمارة باسمه كان من عيله يهوديه فرنساويه سمح لها محمد علي والى مصر بالاستثمار فى نص القرن 19. أتأسست شركة ليبون لتوفير النور الكهربى لشوارع اسكندريه فى سنة 1865 ، و بعدها اخدت امتياز تنوير شوارع القاهره. الشركة امتلكت العماره وسمتها " عمارة ليبون ". اتنقلت ملكية العمارة للحكومه المصريه بعد سنة 1961 بعد تأميم الممتلكات الاجنبيه فى مصر.

اشهر سكان العماره 
 فاتن حمامة
 ليلى فوزى
 فريد الأطرش
 ساميه جمال
 محرم فؤاد
 علي امين
 ناصر الدين النشاشيبى

معالم القاهرة
مبانى القاهرة